“ศูนย์วิทยุอุรุพงษ์” แจ้งเหตุฮ.ตกบนเขาระยอง เบื้องต้นไม่พบผู้บาดเจ็บ-เสียชีวิต
"ศูนย์วิทยุอุรุพงษ์" แจ้งเหตุฮ.ตกบนเขาระยอง เบื้องต้นไม่พบผู้บาดเจ็บ-เสียชีวิต
20 ก.พ. 2563

ผู้สื่อข่าวรายงานว่า เมื่อเวลา 19.00 น. วันนี้ (20 ก.พ. 2563) ศูนย์วิทยุอุรุพงษ์ รายงานว่า ทีมงานอาสาสมัครดับเพลิงภาคตะวันออกได้รับแจ้งเหตุเฮลิคอปเตอร์ ตกบริเวณเขาห้วยโป่ง ต.ห้วยโป่ง จ.ระยอง ส่งผลให้เฮลิคอปเตอร์พังเสียหาย ก่อนที่จะเกิดประกายไฟขึ้น ซึ่งตอนนี้เห็นเพียงกลุ่มควันที่พวยพุ่งขึ้นฟ้าเท่านั้น เบื้องต้นทางทีมงานอาสาสมัครดับเพลิงภาคตะวันออก พร้อมอาสาสมัครกู้ภัยในเขตพื้นที่อยู่ระหว่างดำเนินการขึ้นตรวจสอบบริเวณจุดดังกล่าวยังไม่ยืนยันว่าเป็นอากาศยานประเภทใด​ โดยล่าสุดศูนย์วิทยุอุรุพงษ์ รายงานว่า การเดินทางขึ้นเป็นไปด้วยความยากลำบาก ได้รับแจ้งเพิ่มเติมทีมล่วงหน้าชุดแรกใกล้ถึงจุดเกิดเหตุแล้ว อย่างไรก็ดียังไม่มีรายงานผู้ได้รับบาดเจ็บหรือเสียชีวิต